b'\n_START_ARTICLE_\nSvetovno prvenstvo v motociklizmu\n_START_SECTION_\nZgodovina\n_START_PARAGRAPH_\nSvetovno prvenstvo v motociklizmu je bilo prvi\xc4\x8d organizirano leta 1949 iz strani F\xc3\xa9d\xc3\xa9ration Internationale de Motocyclisme (FIM). Tradicionalno je bilo ve\xc4\x8d tekem na enem prizori\xc5\xa1\xc4\x8du. Tekme pa so bile razdeljene na ve\xc4\x8d kategorij glede na prostornino motorja. Kategorije pa so bile 50cm3, 80cm3, 125cm3, 250cm3, 350cm3 in 500cm3. Skozi petdeseta in \xc5\xa1estdeseta so prevladovali \xc5\xa1tiri-taktni motocikli. V \xc5\xa1estdesetih so se dvo-taktni motocikli v la\xc5\xbejih kategorijah za\xc4\x8deli prebijati v ospredje dokler niso v sedemdesetih povsem nadomestili \xc5\xa1tiri-taktne. 50 kubi\xc4\x8dni razred je bil nadome\xc5\xa1\xc4\x8den z 80 kubi\xc4\x8dnim razredom. 80 kubi\xc4\x8dni razred pa je bil zavr\xc5\xbeen do konca devetdesetih let. 350 kubi\xc4\x8dni razred pa je izginil \xc5\xbee v osemdesetih. Tudi prikolice so umaknili iz motociklov v devetdesetih. Tako so se tekmovanja skr\xc4\x8dila v 125, 250 in 500 kubi\xc4\x8dne razrede. MotoGP, glavni razred svetovnega prvenstva v motociklizmu se je dramati\xc4\x8dno spremenil v nedavnih letih. Od sredine sedemdesetih do leta 2002 so bili dovoljeni 500 kubi\xc4\x8dni motocikli z najve\xc4\x8d \xc5\xa1tirimi cilindri in ne glede na vreme je bil motocikel dvo ali \xc5\xa1tiri-takten. Leta 2002 so se pravila spremenila in zraven ostalih pravil je bilo tudi to, da lahko tovarne izbirajo med dvo-taktnimi 500 kubi\xc4\x8dnimi motocikli in med \xc5\xa1tiri-taktnimi 990 kubi\xc4\x8dnimi motocikli. Tovarne so imele tudi dovoljenje da same izbirajo zunanjost motorja. Trud in denar, ki so ga tovarne vlagale v razvijanje novega \xc5\xa1tiri-taktnega motorja s 490 novih kubi\xc4\x8dnih centimetrov prostornine se jim je kmalu povrnil saj so ti motocikli postali konkuren\xc4\x8dni dvo-taktnim. Do konca leta 2003 v MotoGP ni bilo ve\xc4\x8d nobenega dvo-taktnega motocikla. Le v 125 in 250 kubi\xc4\x8dnih razredih so \xc5\xa1e obstajali dvo-taktni motocikli. Leta 2007 pa so prostornino omejili na 800\xc2\xa0cm\xc2\xb3, kasneje na zdaj\xc5\xa1njih 1000 cm\xc2\xb3. Ena sezona je trenutno sestavljena iz 18 tekem v 15 dr\xc5\xbeavah (\xc5\xa0panija gosti \xc5\xa1tiri dirke, Katar, Argentina, ZDA, Francija, Italija, Velika Britanija, Nizozemska, Nem\xc4\x8dija , Avstrija, \xc4\x8ce\xc5\xa1ka, San Marino, Japonska, Avstralija in Malezija). \xc5\xa0tartna vrsta je sestavljena iz treh stolpcev in je sestavljena iz pribli\xc5\xbeno dvajsetih tekmovalcev. \xc5\xa0tartna mesta se dolo\xc4\x8dijo po kvalifikacijskih \xc4\x8dasih, najhitrej\xc5\xa1i je na prvi poziciji in na zadnjem pa najpo\xc4\x8dasnej\xc5\xa1i na kvalifikacijah. Dirka traja pribli\xc5\xbeno 45 minut in dirka\xc4\x8di med tekmo ne vozijo v boks po gorivo in nove pnevmatike. V bokse zapeljejo le v primeru de\xc5\xbeja, da zamenjajo motocikel. Leta 2005 se to ni dogajalo. Pravila so bila druga\xc4\x8dna in sicer, \xc4\x8de se je dirka za\xc4\x8dela v suhem vremenu in je med njo za\xc4\x8delo de\xc5\xbeevati se je dirka za\xc4\x8dela ponovno na pnevmatikah za de\xc5\xbe.\n_START_SECTION_\nIzzivi za konstruktorje\n_START_PARAGRAPH_\nKot formule so tudi motocikli zgrajeni iz lahkih in dragih materialov kot so titan in karbon. Po navadi tehnologija prihodnosti ni dostopna vsej javnosti, ker je uspeh odvisen tudi od tehni\xc4\x8dnih zmogljivosti motocikla. Medtem ko so motocikli iz kategorije MotoGP uporabljeni le v prvenstvu so la\xc5\xbeji in manj sposobni 250 in 600 kubi\xc4\x8dni motocikli dobavljivi z razumljivo ceno. Te manj\xc5\xa1e kategorije so tudi primerne za navajanje bodo\xc4\x8dih motociklistov v razredu MotoGP. Ena od najve\xc4\x8djih te\xc5\xbeav za motocikliste in konstruktorje se je bila soo\xc4\x8diti z ogromno mo\xc4\x8djo motociklov(240 in ve\xc4\x8d konjskih mo\xc4\x8di). Za primerjavo, pri Formuli 1 dirkalnik dose\xc5\xbee tudi do 750 konjskih mo\xc4\x8di vendar imajo pnevmatike desetkrat ve\xc4\x8djo povr\xc5\xa1ino. Zaradi te te\xc5\xbeave je MotoGP edinstven v modernem moto svetu. V dvo-taktnem prostoru, ve\xc4\x8d 500 kubi\xc4\x8dnih motorjev dose\xc5\xbee od 180 do 190 konjskih mo\xc4\x8di.\n_START_SECTION_\nMoto3 in Moto2 razred\n_START_PARAGRAPH_\nLeta 2012 so bili dvo-taktni 125 kubi\xc4\x8dni motorji nadome\xc5\xa1\xc4\x8deni s \xc5\xa1tiri-taktnimi 250 kubi\xc4\x8dnimi omejeni na en cilinder. In nastal je razred Moto3. Dvo-taktni 250 kubi\xc4\x8dni motorji pa so bili nadome\xc5\xa1\xc4\x8deni s 600 kubi\xc4\x8dnimi \xc5\xa1tiri-taktnimi, katere priskrbi Honda. Tako je leta 2010 nastal razred Moto2.\n_START_SECTION_\nMotoGP razred\n_START_PARAGRAPH_\nNa za\xc4\x8detku leta 2002, so bili 500 kubi\xc4\x8dni dvo-taktni ali 990 kubi\xc4\x8dni \xc5\xa1tiri-taktni motocikli dolo\xc4\x8deni na dirko. Neverjetna mo\xc4\x8d 990 kubi\xc4\x8dnih \xc5\xa1tiri-taktnih motociklov je izlo\xc4\x8dila dvo-taktne motocikle, da v naslednjih sezonah niso tekmovali. V letu 2007 je bila prostornina omejena na 800 kubi\xc4\x8dnih centimetrov. V razredu MotoGP motor nima nobenih omejitev o obliki motorja. Motociklova minimalna te\xc5\xbe je odvisna od \xc5\xa1tevila cilindrov, ker motor z ve\xc4\x8d cilindri lahko pridela ve\xc4\x8d mo\xc4\x8di. Leta 2004 so se pojavili motocikli z dvema, tremi in \xc5\xa1tirimi cilindri. Tudi motor s \xc5\xa1estimi cilindri se je pojavil vendar ni bil konkuren\xc4\x8den. Zaradi napredovanja v dizajnu in tehnike so se zmogljivosti motociklov pove\xc4\x8devale. Kar nekaj \xc4\x8dasa je hitrostni rekord zna\xc5\xa1al 347, 4 km/h, ki ga je leta 2002 postavil Loris Capirossi z 990 kubi\xc4\x8dnim Ducatijem. Z 800 kubi\xc4\x8dnim Ducatijem pa je Casey Stoner dosegel 337,3 km/h. Trenuten hitrostni rekord je 354, 9 km/h, ki ga je leta 2016 postavil Andrea Iannone z Ducatijem GP16. Za primerjavo, najve\xc4\x8dja dose\xc5\xbeena hitrost s Formulo 1 pa je 369,9 km/h.'